Rombauer Tivadar és Rombauer Berta legidősebb fia. Az 1848-49-es szabadságharcban apjával és fivéreivel (Rombauer E. Roderick, Rombauer Richárd, Richard elesett 1849-ben a vízaknai ütközetben) együtt ő is honvédként vett részt. A tüzérségnél teljesített szolgálatot, 1849. február 24-én már hadnaggyá léptették elő, a háború végén főhadnaggyá. Róbertet a harctéren elfogta az ellenség és besorozta az osztrák hadseregbe, de anyja közbenjárására sikerült megszöknie. A szabadságharc bukása után az egész családnak menekülnie kellett, Amerikába emigráltak, előbb az apa, majd utána ment felesége négy fiával és három lányával.